CELEX: C2005/217/38
Language: et
Date: 2005-09-03 00:00:00
Title: Euroopa Kohtu (kolmas koda) 14. juuli 2005. aasta otsus kohtuasjas C-203/04 (Landgericht Frankfurt am Maini eelotsusetaotlus): Gebrüder Stolle GmbH & Co. KG versus Heidegold Geflügelspezialitäten GmbH (Kodulinnuliha — Turustusnormid — Keeld kasutada markeeringul teatud märget, mis tähistab põllumajanduslikku tootmisviisi — Määrus (EMÜ) nr 1538/91)

3.9.2005   
            
            
               ET
            
            
               Euroopa Liidu Teataja
            
            
               C 217/20
            
         
      EUROOPA KOHTU
   
   (kolmas koda)
   14. juuli 2005. aasta otsus
   kohtuasjas C-203/04 (Landgericht Frankfurt am Maini eelotsusetaotlus): Gebrüder Stolle GmbH & Co. KG versus Heidegold Geflügelspezialitäten GmbH (1)
   
   (Kodulinnuliha - Turustusnormid - Keeld kasutada markeeringul teatud märget, mis tähistab põllumajanduslikku tootmisviisi - Määrus (EMÜ) nr 1538/91)
   (2005/C 217/38)
   Kohtumenetluse keel: saksa
   Kohtuasjas C-203/04, mille esemeks on EÜ artikli 234 alusel Landgericht Frankfurt am Maini (Saksamaa) 28. aprilli 2004. aasta otsusega esitatud eelotsusetaotlus, mis saabus Euroopa Kohtusse 7. mail 2004, menetluses Gebrüder Stolle GmbH & Co. KG v. Heidegold Geflügelspezialitäten GmbH, tegi Euroopa Kohus (kolmas koda), koosseisus: koja esimees A. Rosas, kohtunikud A. Borg Barthet (ettekandja), A. La Pergola, U. Lõhmus ja A. Ó Caoimh; kohtujurist M. Poiares Maduro, kohtusekretäri abi H. von Holstein, 14. juulil 2005 otsuse, mille resolutiivosa on järgmine:
   Komisjoni 5. juuni 1991. aasta määruse (EMÜ) nr 1538/91, millega kehtestatakse määruse nr 1906/90 (teatavate kodulinnuliha turustusnormide kohta) üksikasjalikud rakenduseeskirjad, muudetud komisjoni 22. juuli 2002. aasta määrusega (EÜ) nr 1321/2002, artikli 10 lõiget 1 tuleb tõlgendada selliselt, et mõiste “kontrollitud kasvatustingimused” (kontrollierte Aufzucht) tähistab põllumajanduslikku tootmisviisi, ja järelikult ei ole ettevõtjal lubatud kasutada nimetatud märget selle määruse kohaldamisala toodete markeeringul.
   
      (1)  ELT C 190, 24.7.2004.